Københavns Adresseavis, 1800-07-03
Et ungt Fruentimmer ønsker sig antaget i et anstændigt Huus enten her i Staden eller paa Lindet, paa det Vilkaar, at hun nyder Logis, Kost og Vask frit imod at gaae tilhaande i Huusholdningen, sye og ellers at forrette i Huset hvad der kan forefalde som passende med hendes Stand. De som ville imodtage hende paa saadanne Vilkaar, behager at nedlægge paa Adresse=Contoiret en forseglet Billet med Udskrivt til S. A. I Huset hos en paa Landet i en behagelig Egn boende meget agtværdig Familie, kunde et eller tvende unge Pigebørn vorde modtagne paa meget billige Vilkaar til ualmindelig omsorgfuld og fortrinlig Opdragelse, tilligemed Underviisning deels i Religion, Historie, Geographie, Regning, Skrivning og Tydsk, og deels i al Slags Syening, Brodering og Strikning, samt i Huusholdningssager. Den eller de, der for at benytte dette Tilbud önsker at kiende Familien, behager for det förste at aflægge paa Adresse-Contoiret en Billet med Udskrift til M. M. indeholdende deres Navn og Boepæl.